Mill- istrixxikli taċ- Ċirku Bertu Funtana , sensiela KOKO . KOKO nru 11 tal- Mangi . p 35 mill- istorja ta' Keltandras , b' riklam sarkastiku tal- MaltaSajf . KOKO nru 11 tal- Mangi . p 34 mill- istorja ta' Keltandras KOKO nru 11 tal- Mangi . p 33 mill- istorja ta' Keltandras KOKO nru 11 tal- Mangi . p 32 mill- istorja ta' Keltandras , pjaneta li tixbaħ lil tagħna u li fiha kien hemm il- konflitti bejn l- Andras ( aljeni telepatiċi imma ġellieda ) kontra l- Klett li kienu aljeni primittivi u barbari mill- muntanji tal- għasel . Meta l- klett ikunu se jinvadu l- art ta' l- Andras dawn jibgħatulhom immaġni ta' Jim Morrison telepatikament biex iġegħluhom jirrealizzaw li kienu primittivi u b' hekk irtiraw l- invażjoni . Sadanittant , żewġ Lirjani fuq vettura spazzjali fil- forma ta' pinna jeħilsu lil pjaneta mużikali mill- oppressjoni gravitazzjonali . Filwaqt li wieħed mil- Lirjani jkun kannibalizzat mill- Klett u l- ieħor jaħrab u jerġa' jirriproduċi ruħu . L- istorja tagħlaq b' astronawta li jintilef fl- ispazzju biex ikun salvat minn bieb li hekk kif jgħaddi minnu isib ruħu fi żmien id- dinożawri . KOKO Nru 9 tal- Mangi . p 30 innutaw il- kapsula tal- ispeed tiġri bħala simbolu taż- żmien dejjem għaddej . P 28 dwar ir- rivoluzzjoni Franċiża . KOKO Nru 7 ( tal- Mangi ) li jittratta l- istorja tad- dinja . P 24 dwar l- Eġizzjani . KOKO Nru 7 li jittratta l- istorja tad- dinja . P 16 dwar l- iskoperta tan- nar . Il- qoxra tal- kassett PROPHECY li ktibna u rrekordjajna jiena u Alex . L- istorja tittratta dwar profezija li kellha iġġib traġedja umana fil- lvant nofsani . Kartellun ta' waħda mil- ljieli rock li konna nsejħulhom ROKLEJLAŻ . Iċ- Ċirku Bertu Funtana 10 Bħal ma jiġri f' kull festa wara li jgħaddi kollox , jinħass ċertu vojt . Id- diskors fuq il- MaltSajf qabad jitrewwaħ f' kull bar jew rokna fejn jintefgħu ir- rockers u sar ir- rakkont ewlieni f' ħafna ċrieki tar- rockers ġejjin minn bnadi differenti ta' Malta . Kull min kien jidħol għand Bertu kien jibda jgħid kemm kien kunċert ta' lostja u x' buzz tal- madonna kien hemm . Ir- rikjesti biex nerġgħu nagħmlu ieħor kien diġa bdew ġejjin għal fuqna bil- gzuz , iktar mill- ittri tal- P . Box Għaxra ( programm popolari fuq ir- radju ta' dak iż- żmien . ) Aħna u nerfgħu l- apparat u nżarmaw kollox wara l- festival , ħadna magħna l- fdal tal- minerali tal- bar , il- kampjiet u l- kostumi karnivaleski li konna iddubbajna biex nużawhom għall- ispettaklu tal- festival . Imbagħad mill- għada ġew jieħdu l- containers li l- kirja tagħhom ġiet tiswa mas- seba' mitt lira , somma konsiderevoli għal 22 sena ilu . Bl- arja f' Ta Qali battala għalli kienet , issa stajna nibdew inħossu fejn laqatna u jekk kienx ħiereġ id- demm minn x' imkien . Il- ' Woodstock ' Malti kien laħaq il- quċċata f' dik li hi atmosfera libra ta' kunċerti rock f' Malta u baqa' fil- memorja ta' ħafna nies għal bosta snin . Imma sfortunatament , il- MaltaSajf falla drastikament fl- organizzazzjoni u fil- publiċità biex iwettaq il- programm kollu li kellu imfassal u biex jilħaq lill- pubbliku varju mixtieq . Finazjarment , il- MaltaSajf kien fjask kollossali . Id- donazzjonijiet għall- għaqdiet filantropiċi ma nġabrux u l- bar li kien ingħata b' offerta lill- privat ma għamilx qliegħ biżżejjed biex itaffi l- ispejjeż tal- kunċert . Ma nafx jekk il- kumitat proviżorju li ħa ħsieb l- organizzazzjoni tal- festival , teknikament kienx responsabbli quddiem il- liġi għad- defiċit qawwi li ġarrab il- MaltaSajf . Però Bertu li kien il- mutur tal- istess organizzazzjoni , affronta l- problema waħdu b' kuraġġ ta' sur , u sab ruħu kif alla riedu . . . imsallab . Huwa ngħata mandat ta' impediment ta' partenza mill- qorti , li jfisser li kien ipprojbit li jsiefer jew iħalli l- pajjiż għal kwalunkwe raġuni . Il- kumpaniji ewlenin tax- xorb minerali f' Malta , waqfu jfornu l- ħanut tiegħu ( l- imperial Caffè ) mil- luminati u l- cocajiet sakemm jitħallas id- dejn . U biex jissammar l- aħħar musmar tat- tislib li sab ruħu fih Bertu , huwa baqa' jirċievi diversi ittri bl- avukat mingħand il- kumpaniji li taw servizz fil- MaltaSajf , b' theddid ta' proċeduri fil- qorti jekk ma jingħatawx il- ħlasijiet dovuti lilhom . Imma ljun bħal Bertu diffiċċli tkissirlu l- moral u minkejja din is- sitwazzjoni prekarja , il- Kafè Imperjal baqa' għaddej bl- istess ritmu anzi wara l- MaltaSajf żied fil- popolarità . L- għażla tal- prodotti fil- ħanut irriduċiet ruħha xi ftit , per eżempju kien hemm għażla waħda biss ta' xarba minerali bl- isem ta' Verigoud li kienet tinbigħ b' diversi togħmiet u kuluri differenti . Din kienet kunsinna li nxtrat minn fabbrika fiż- Żejtun , bi prezz imraħħas għall- festival MaltaSajf u għalhekk kienet l- unika soluzzjoni biex Bertu jifdi xi ftit mid- dejn li kellu pendenti . Min dak iż- żmien kien imdorri jixrob il- coca u l- luminati l- oħra kummerċjali u ma kienx jiggosta t- togħma tal- Verigoud , kellu bilfors jaqleb għat- tè jew għall- kafè għas- sentejn sħaħ li kien imiss . Dik kienet l- għażla . Jew il- Verigoud jew it- tè , inkella fittex ħanut ieħor . F' dik l- era politika meta l- għażliet kienu minimi u jekk trid rumblett karti biex timsaħ sormok bih ma' kontx titfixkel quddiem xi tletin prodott differenti , kienet allura faċli li ċċedi gostik biex tgawdi l- kumpanija ta' sħabek fl- Imperial Kafè . Imbagħad , wara kollox min kien iduq it- tè ta' Bertu kien isir aditt għalih . Il- YMCA imbarkat fuq attivitajiet għal ġbir ta' fondi sabiex tibda tintrafa' mill- ħofra finanzjarja li waqgħet fiha . Għalhekk bdew isiru gigs fiċ- Ċentru tal- YMCA u aktar tard fis- Sala Scouts tal- Belt . Il- YMCA sadanittant kienet ħatret kumitat ġdid u bdiet tirranka fl- organizzazzjoni u l- attivitajiet . F' dawk iż- żmienijiet ta' furur wara l- MaltaSajf , l- attività taċ- ċirku Bert Funtana baqgħet tikkoeżisti f' paripassu ma' dik tal- YMCA . L- istrixxikli KOKO u s- super eroj kienu baqgħu jinħadmu minn żmien għal ieħor u xi tbaħrita fuq il- funtana jew fiċ- ċimiterju ma kinitx tonqos . Xi kassett ġie irrekodjat l- hawn u ' l hemm ukoll . L- istrixxikli u l- kassetti kienu milqugħin u mistennijin fil- Kafè Imperjal ta' Bertu anki issa li kien hemm ħafna iktar uċuh ġodda deħlin u ħerġin . L- istrixxikli kienu jiġġeneraw interess partikulari għaliex bosta kienet togħġobhom l- idea li titpenġa karikatura tagħhom kif ukoll li jaraw u jiddieħku b' karikaturi ta' ħaddieħor . Dan kollu kien issir fuq is- sensiela Super Heroes li fl- istorja tagħhom dejjem jingħażel xi viljakk li ħsiebu dejjem biex jisraq ir- riċetta sigrieta tat- tè ta' Bertu għal raġunijiet ta' għana u glorja , filwaqt li l- grupp ta' eroj , jippruvaw isalvaw it- teżor imperjali , li ovvjament kien it- tè . Wieħed mill- istrixxiku ta' dawn is- super eroj kien l- istrixxiklu epiku bl- isem ta' ' Il- Qawma u l- Waqgħa tal- Imperu Bertjan ' fejn fih kien jinkludi karikatura ta' kważi kull persuna li dak iż- żmien kienet tiffrekwenta l- Imperial Caffè . F' dan l- istrixxiku kien hemm referenzi veri għat- taqbid tal- poter fit- tmexxija tal- organizzazzjoni , li kienu żviluppaw matul is- snin wara l- MaltaSajf . L- istrixxklu jirrakkonta kif il- Wisq Qalbenin ( super eroj ) inqasmu f' din il- konfoffa għall- akkwist tal- Imperu u li eventwalment ġabet straġi totali meta l- palazz Imperjali ( l- Imperial Caffè ) ikkrolla fuq kuħadd . Dan l- istrixxiklu ( li insilef lil xi ħadd u qatt ma rritornah ) , kien qed jantiċipa l- isfaxxar taċ- ċirku Bertu Funtana in vista tal- ġrajjiet u l- konflitti organizzattivi li kienu qed iseħħu f' dawk il- waqtiet . Fl- andament tal- istrixxikli KOKO , li kienet is- sensiela miftuħa għal kull tema , kien hemm żvilupp interessanti u din kienet il- kontribuzzjoni tal- Mangi . Il- Mangi żviluppa stil ta' narrativa li kienet taqbel ħafna mad- diskors u l- mentalita' tan- nies taċ- ċirku u ma qagħadx juża lingwaġġ merfugħ mill- Marvel comics jew mit- 2000 AD . L- istrixxikli tiegħu kienu jinkludu ġrajjiet mill- istorja tad- dinja u introduċa karattri intonati mal- personalitijiet fil- grupp tagħna , bħal Stoney & Man , Buzz id- Dubbiena u l- iSpeed li kienet kapsula li dejjem tiġri minn żmien għal ieħor waqt li tkun irrakkontata l- istorja tad- dinja sa mill- ħolqien tagħha . Dan kollu naturalment b' laqta umoristika u b' intervalli li jdaħħlu fihom karattri veri min- nies taċ- ċirku . Il- Mangi bħala qarrej entużjast , dak li kien jikkonsma mill- kotba kien jinterpretah b' passjoni fit- tpenġija , ħaġa li tat lill- istrixxikli taċ- ċirku Bertu Funtana ( dejjem fil- kuntest sottokulturali tal- produzzjoni tagħhom ) iktar valur politiku fil- kontenut , firxa aktar wiesgħa lejn il- viżjoni dinjija , kif ukoll sfida għall- parruċċan tal- Imperial Caffè biex jaħseb . Subkonxjament , forsi kienet xewqa tagħna li dawn il- kontribuzzjonijiet fil- faqar kollu tagħhom , mhux biss inisslu tbissima jew ikomplu jsaħħu l- identità taċ- ċirku , imma wkoll li jiġġeneraw iktar diskussjonijiet waqt is- soċjalizzar tagħna fl- Imperial Caffè . Dan kien żmien eċitanti . Bis- ' suċċess ' tal- MaltaSajf , bil- formazzjoni l- ġdida tal- YMCA , gigs u rocknights ' l hawn u ' l hemm id- dinamika taċ- ċirku kienet fl- aqwa tagħha . tkompli imma t- tmiem qed joqrob . xi ritratt ta' Alex Mifsud minn dak iz- żmien għandek ? Forsi nsib xi wieħed x' imkien erezija .